CELEX: 32007R1521
Language: bg
Date: 2007-12-19 00:00:00
Title: Регламент (ЕО) № 1521/2007 на Комисията от 19 декември 2007 година за разрешаване на нова употреба на Enterococcus faecium DSM 7134 (Bonvital) като фуражна добавка (Текст от значение за ЕИП )

20.12.2007   
            
            
               BG
            
            
               Официален вестник на Европейския съюз
            
            
               L 335/24
            
         
      РЕГЛАМЕНТ (ЕО) № 1521/2007 НА КОМИСИЯТА
   
   от 19 декември 2007 година
   за разрешаване на нова употреба на Enterococcus faecium DSM 7134 (Bonvital) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейска общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда, че добавките, използвани при храненето на животните, подлежат на разрешаване и определя основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарата, съдържащ Enterococcus faecium DSM 7134 (Bonvital) като фуражна добавка за свине майки, който следва да бъде класифициран в категорията „зоотехнически добавки“.
            
         
               (4)
            
            
               Употребата на препарата Enterococcus faecium DSM 7134 е временно разрешена за малки прасета и свине за угояване с Регламент (ЕО) № 666/2003 на Комисията (2), временно разрешена за свине майки с Регламент (ЕО) № 2154/2003 на Комисията (3); временно разрешена за пилета за угояване с Регламент (ЕО) № 521/2005 на Комисията (4) и за период от десет години (Bonvital) за малки прасета (отбити от кърмене) и свине за угояване с Регламент (ЕО) № 538/2007 на Комисията (5).
            
         
               (5)
            
            
               Бяха представени нови данни в подкрепа на заявлението за разрешително за употреба при свине майки. В становището си от 10 юли 2007 г. Европейският орган за безопасност на храните („Органът“) заключи, че препаратът Enterococcus faecium DSM 7134 (Bonvital) не оказва неблагоприятно въздействие върху здравето на животните, човешкото здраве или околната среда (6). Органът заключи също така, че въпросният препарат не поражда какъвто и да било друг риск, който в съответствие с член 5, параграф 2 от Регламент (ЕО) № 1831/2003 би могъл да изключи издаването на разрешително за тази допълнителна категория животни. Според това становище употребата на въпросния препарат е ефикасна за подобряване на параметрите на представяне на свинете майки. Органът не счита за необходимо да налага специфични изисквания по отношение на надзора след пускането на пазара. При формирането на това становище Органът декларира, че е проверил и доклада относно метода за анализ на фуражната добавка при храненето на животните, внесен от референтната лаборатория на Общността, учредена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (7)
            
            
               Мерките, предвидени в настоящия регламент, са съобразени със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „зоотехнически добавки“ и към функционалната група „стабилизатори на чревната флора“ се разрешава като добавка при храненето на животните при условията, определени в това приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 96, 12.4.2003 г., стр. 11.
   
      (3)  ОВ L 324, 11.12.2003 г., стр. 11.
   
      (4)  ОВ L 84, 2.4.2005 г., стр. 3. Регламент, изменен с Регламент (ЕО) № 1812/2005 (ОВ L 291, 5.11.2005 г., стр. 18).
   
      (5)  ОВ L 128, 16.5.2007 г., стр. 16.
   
      (6)  Становище на Научната група по добавките и продуктите или веществата, използвани във фуражите за животни, относно безопасността и ефикасността на продукта „Bonvital“, препарат, съдържащ Enterococcus faecium, като фуражна добавка за свине майки, прието на 10 юли 2007 г. The EFSA Journal (2007) 521, стр. 1—8.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
                  (търговско название)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  CFU/kg пълноценна храна със съдържание на влажност 12 %
               
            
                  Категория: зоотехнически добавки. Функционална група: стабилизатори на чревната флора
               
            
                  4b1841
               
               
                  Lactosan Starterkulturen GmbH & Co KG
               
               
                  
                     Enterococcus faecium DSM 7134
                  (Bonvital)
               
               
                  
                               
                           
                           
                              Състав на добавката:
                              Препарат Enterococcus faecium DSM 7134 съдържащ минимум:
                              Прахообразно вещество: 1 × 1010 CFU/g добавка
                              Гранули (микрокапсулирани): 1 × 1010 CFU/g добавка
                           
                        
                               
                           
                           
                              Характеристика на активното вещество:
                              
                                 Enterococcus faecium DSM 7134
                           
                        
                               
                           
                           
                              Аналитичен метод (1):
                              Преброяване: метод чрез разстилане върху пластина посредством ескулин азиден агар и пулсова електрофореза (PFGE)
                           
                        
               
                  Свине майки
               
               
                  —
               
               
                  0,5 × 109
                  
               
               
                  1 × 109
                  
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срока на годност и стабилността при гранулиране.
                           
                        
                              2.
                           
                           
                              Въвеждане при храненето на свинете майки от ден 90 на бременността до края на лактацията.
                           
                        
               
                  9.1.2018 г.
               
            
         (1)  Подробна информация относно методите за анализ е достъпна на следния електронен адрес на Референтната лаборатория на Общността: www.irmm.jrc.be/crl-feed-additives